Johann Andreas Wagner

**Johann Andreas Wagner**, nado en Núremberg (Alemaña) o 31 de marzo de 1797, e finado en Múnic en 1861 foi un paleontólogo, zoólogo e arqueólogo alemán. 

O nome de Wagner recórdase só ocasionalmente na actualidade xeralmente con respecto aos seus primeiros estudos sobre dinosauros, pterosauros e aves ancestrais. Tamén apareceron recentemente algúns traballos en Alemaña sobre a súa orientación relixiosa conservadora, e como isto podería ter afectado o seu punto de vista paleontolóxico. 

Wagner interesouse especialmente na distribución xeográfica das especies, e as tres partes da súa gran monografía *Die Geographische Verbreitung der Säugethiere Dargestellt*, publicada entre 1844 e 1846, representa un esforzo pioneiro para entender como as similitudes ecoxeográficas das faunas do Vello e o Novo Mundo poderían ser debidas ás súas similitudes climáticas, especialmente nas latitudes altas.

## Traxectoria 
Doutorado en 1829, foi nomeado profesor na Universidade de Erlangen en 1832. 

Foi profesor de zooloxía e conservador no *Zoologische Staatssammlung* de Universidade de Múnic en 1836, sendo nomeado catedrático de dita universidade en 1843.

Na universidade muniquesa foi o primeiro profesor ordinario de paleontoloxía (1844-1846). 

Durante eses anos publicou a súa famosa obra *Die Geographische Verbreitung der Säugethiere immondis* en tres partes na *Abhandlungen, Bayerische Akademie der Wissenschaften, Philosophisch-Historische Klasse*.

En 1845 publicou o seu *Geschichte der Urwelt*.

En 1855 foi nomeado membro correspondente da Academia Rusa de Ciencias.

En 1861 publicou un breve artigo sobre un espécime de *Archaeopteryx*.

En 1861 publicou unha breve descrición das especies de dinosauros do xénero *Compsognathus*.

Morreu en Múnic, Alemaña, o 17 de decembro de 1861.

## Algunhas publicacións 
* *Testacea fluviatilia quae in itinere per Brasiliam 1817-1820 ... collegit et pingenda curavit J.B.Spix, ediderunt F.a.Paula de Schrank et C.F.P. de Martius*. - Monachii, Wolf [Múnic, Wolf] 1827
* *Neues systematisches Conchylien-Cabinet*. Nurenberg 1829 
* *Handbuch der Naturgeschichte*, 1830 
* *Die Säugthiere in Abbildungen nach der Natur mit Beschreibungen*. Erlangen 1836-1855. 
* *Beiträge zur Kenntnis der warmblütigen Wirbelthiere Amerika’s*. Múnic 1837 
* *Beschreibung eines neuentdeckten Ornithocephalus nebst allgemeinen Bemerkungen über die Organisation dieser Gattung*. Múnic 1837
* *Fossile Überreste von einem Affen und einigen andern Säugthieren aus Griechenland*. Múnic 1840 
* *Die Geographische Verbreitung der Säugethiere Dargestellt*. 1844-1846
* *Geschichte der Urwelt, mit besonderer Berücksichtigung der Menschenrassen und des mosaischen Schöpfüngsberichtes*. Leipzig 1845 
* *Abweisung der von ... H. Burmeister zu Gunsten des geologisch-vulkanistischen Fortschrittes und zu Ungunsten der mosaischen Schöpfungsurkunden vorgebrachten Behauptungen ... Ein Nachtrag zu meiner Geschichte der Urwelt*. Leipzig 1845 
* *Naturwissenschaft und Bibel im Gegensatze zu dem Köhlerglauben des Herrn C. Vogt etc.* Stuttgart 1855 
* *Beiträge zur Kenntniss der in den lithographischen Schiefern abgelagerten urweltlichen Fische*. Múnic 1861

## Abreviatura 
A abreviatura **Wagner** emprégase para indicar a Johann Andreas Wagner como autoridade na descrición e taxonomía en zooloxía.

## Notas